इस बहस के बीच ब्रिटेन में सट्टा चलाने वाली कंपनियों में कुछ नामों पर लोग पैसा लगा रहे हैं.सट्टेबाजों के बीच एंटविसल की जगह लेने वालों में जो नाम सबसे आगे चल रहा है वो है कैरोलाइना थॉम्पसन का.बीबीसी की पूर्व संचालन अधिकारी कैरोलाइना ने सितंबर में बीबीसी प्रमुख का पद न मिलने के बाद अपने पद से इस्तीफा दे दिया था.इस रेस में ब्रिटेन की मीडिया नियामक संस्था ऑफकॉम के प्रमुख एड रिचर्ड्स भी बताए जा रहे हैं.एंटविसल के इस्तीफे के बाद टिम डेवी को कार्यवाहक महानिदेशक बनाया गया है. बीबीसी महानिदेशक पद के दावेदारों में समाचार निदेशक हेलेन बोडेन और बीबीसी वन के प्रमुख डैनी कोहन के नाम भी हैं.कैरोलाइना थॉमप्सन ने अपने करियर की शुरुआत 1975 में बीबीसी के साथ एक प्रशिक्षु पत्रकार के तौर पर किया.बाद में उन्होंने बीबीसी रेडियो और टीवी के लिए कई तरह के कार्यक्रम तैयार किए जिनमें बीबीसी रेडियो 4 का 'एनालिसिस' और बीबीसी वन का 'पैनोरमा' भी शामिल हैं.1984 में उन्होंने बीबीसी छोड़ दिया था और 1996 में वर्ल्ड सर्विस के उप निदेशक के तौर पर उनकी वापसी हुई. थॉम्पसन 2006 से इस साल सितंबर तक बीबीसी की संचालन अधिकार रहीं.वहीं रिचर्ड्स 2006 से ऑफकॉम के मुख्य कार्यकारी हैं. लेकिन उनके रहते बीबीसी पर डेढ़ लाख पाउंड का जुर्माना लगाया गया था.ऑफकॉम ने सैक्सगेट विवाद में फैसला दिया कि अभिनेता एंड्रयू सैक्स की आंसरिंग मशीन पर बीबीसी प्रस्तोता जोनाथन रोस और रशेल ब्रांड का छोड़ा गया संदेश "अनावश्यक रूप से आक्रामक, अपमानजनक और नीचा दिखाने वाला है".इस साल फरवरी में रिचर्ड्स ने इस मामले में लेवेसन जांच के दौरान सबूत पेश किया और कहा कि ऑफकॉम ने जो बीबीसी पर जुर्माना लगाया है वो प्रसारकों के बुरे बर्ताव को रोकने की कोशिश थी.बीबीसी के मार्केटिंग विभाग में अपनी सेवा शुरू करने से पहले डेव पेप्सीको में वरिष्ठ यूरोपीय मार्केटिंग एग्जीक्यूटिव थे. 2008 में उन्होंने रेडियो और संगीत विभाग का नेतृत्व करने का फैसला किया.2010 में उन्होंने डिजिटल स्टेशन 6 म्यूजिक को खत्म करने का फैसला लिया. अपने ब्लॉग में उन्होंने लिखा कि 6 म्यूजिक के वो दीवाने थे लेकिन फिर भी उसे बंद होना चाहिए.उन्होंने यह भी सुझाव दिया कि एशियन नेटवर्क और कई अन्य वेबसाइटें बंद होनी चाहिए.इसके बाद वहां काम करने वाले लोगों की नौकरी बचाने के लिए बड़ा अभियान चला जिसे साठ हजार लोगों का समर्थन मिला और बीबीसी ट्रस्ट को इस बारे में 50 हजार शिकायतें प्राप्त हुईं.अन्य दावेदारों में हेलेन बोडेन को 2004 में समाचार निदेशक बनाया गया था. वो भी उन लोगों में शामिल हैं जिन्हें अनदेखा कर जुलाई में एंटविसल को महानिदेशक पद की जिम्मेदारी सौंपी गई थी.कुछ लोग बीबीसी के महानिदेशक पद के लिए डैनी कोहेन के नाम पर दांव लगा रहे हैं जो 2010 में बीबीसी वन के सबसे युवा नियंत्रक बने.ब्रितानी अखबार 'गार्डियन' के अनुसार आईटीवी के टेलीविजन निदेशक पीटर फिंचमैन भी एक मजबूत दावेदार हैं. वो बीबीसी वन के पूर्व नियंत्रक हैं.